Opráski sčeskí historje

eta|upright=1.5|La bapto. Maldekstre staras la komiksa portreto de imperiestro Sigismondo de Luksemburgo
Opráski sčeskí historje (mise, strikte fonetike skribita "Bildoj el ĉeĥa historio") estas unu el la plej popularaj ĉeĥaj interretaj komiksoj. Per simplaj ilustraĵoj kaj originala ortografio ĝi komentas la ĉeĥan historion.

Laŭ retpaĝo iHNed.cz, sur kiu iuj el la komiksoj aperis en 2013, populariĝis Opráski pro reala historia bazo, originala uzado de l' ĉeĥa lingvo kaj ankaŭ specifa kaj netriviala humuro. Gazeto Reflex skribis, ke la personoj ja estas, spite la ŝercoj kaj ŝajna diletanteco, prezentataj historie korekte, koncize kaj sprite.

La formo bazas sur dadaismaj komiksoj kiel anglalingva "Dolan Duk". En 2013 eldonejo Grada decidis fari libro-version de Opráski; la unuan eldonkvanton oni foraĉetis dum malmultaj tagoj.http://www.rozhlas.cz/zpravy/literatura/_zprava/1284629

 Prezentataj 
Kun mise interpretitaj nomoj trafiĝis ofte en la komikso personoj kiel Přemysl Otakar la 2-a, Jan Hus, Georgo el Poděbrady, kaj ĉefe "la vulpo" Sigismondo la 1-a (kiu iam ankaŭ anstataŭas simile nomitan vojaĝiston Miroslav Zikmund), sed ankaŭ personoj de moderna historio kiel T. G. Masaryk, Tomáš Baťa, Klement Gottwald aŭ Václav Havel.

 Versioj 
Krom la originala komikso, kiu temas pri plej diversaj okazoj de l' ĉeĥa historio, la aŭtoro ankaŭ kreis kelkajn bildojn el la historio slovakia aŭ tutmonda - de komiksoj pri Edgar Allan Poe aŭ la elŝipiĝo en Normandio ĝis la naskiĝo de Facebook. Krome estis kreitaj kelkaj specialaĵoj pri tempo-traveturanta inventisto František Křižík, stile laŭ komikso Hellboy.

 Kritiko 
Kvankam Opráski havas proksimume 40 000 favorantojn sur Facebookhttps://www.facebook.com/historje/likes kaj pliajn sur Twitter,https://twitter.com/historje oni ankaŭ kritikis la komikson, precipe pro ĝia lingva formo, misinterpretado de historio kaj dubinda artista kvalito. Lingvisto kaj pedagogo Otakar Šoltys akuzis ĝin pro intenca pereigado de ortografio kaj malbona influo sur infanoj.

 Referencoj 

 Eksteraj ligiloj 

 Oficiala paĝo de Opráski sčeskí historje sur Tumblr
 Opráski sur Facebook
 Opráski sur Twitter
 Opráski sur Google+

Kategorio:Bildliteraturo
Kategorio:Historio de Ĉeĥio
Kategorio:Ĉeĥaj libroj
Kategorio:Libroj aperintaj en 2013
Kategorio:Interreto